Burõn
Burõn (ukraina keeles Буринь, vene keeles Бурынь) on linn Ukrainas Sumõ oblastis, Burõni rajooni keskus. Burõn asub Sumõst umbes 77 km lääneloodes. Linna läbib Vorožba–Bahmatši raudteeliin. Asulat on kirjalikes allikates esmamainitud 1392. aastal. Linnaõigused sai 31. juulil 1964. Ukraina 2001. aasta rahvaloenduse andmetel oli Burõni elanikest ukrainlasi 94,68%, venelasi 4,17%, valgevenelasi 0,40%, mustlasi 0,28% ja armeenlasi 0,09%.